આ અંગે મળતી માહિતી અનુસાર રવિવારે રાત્રે ખાનગી રહે મળેલી બાતમીના આધારે માંડવી વન વિભાગે સરકુઇ ચાર રસ્તા નજીકથી એક પિકઅપ વાન નંબર જીજે-19-યુ-565માં પરવાનગી વગર લઈ જવાતો સાગી લાકડાનો જથ્થો પકડી પાડ્યો હતો. પિકઅપમાં કુલ 12 નંગ ગોળ મોટા સાગનાં લાકડા ભરેલા હતા.જે 1.916 ઘન મીટર જેની બજાર કિંમત 2.10 લાખ થાયછે. વન વિભાગે પિકઅપને ઊભો રાખી ચાલકની પૂછપરછ કરતાં તેની પાસેથી કોઈ કાગળો મળી આવ્યા ન હતા. વન વિભાગે ચાલક અર્જુન અમથા ચૌધરી(રહે સરકુઇ, તા. માંડવી)ની ધરપકડ કરી હતી. અને કુલ્લે 4.60 લાખનો મુદ્દામાલ કબ્જે કર્યો હતો. આ દરમ્યાન ચોંકાવનારી વિગતો જાણવા મળી હતી. ઇમારતી સાગી લાકડાની તસ્કરીમાં માંડવીના એક પોલીસ અધિકારીની સંડોવણીની ચર્ચા ચાલી હતી. સાગી લાકડા ભરેલી વાનનું બે પોલીસ કર્મચારીઑ પાઇલોટિંગ પણ કરી રહ્યા હોવાનું ચર્ચાય રહ્યું છે. આ સાગી લાકડા પોલીસ અધિકારીના ઘરે લઈ જવાતા હોવાનું જાણવા મળી રહ્યું છે. પરંતુ આ બાબતે વન વિભાગ પર દબાણ આવતા વન વિભાગના કર્મચારીઓ પણ પકડાયેલા સાગી લાકડા અંગે વિગત આપવાની જગ્યાએ તપાસના નામે જંગલ વિસ્તારમાં જતાં રહ્યા હતા. જેથી કરીને તેમના મોબાઇલ પર પણ સંપર્ક થઈ શકે નહીં. સાગી લાકડાની હેરફેરીમાં માંડવીના પોલીસ કર્મચારી અને અધિકારીનું નામ આવતા તેમણે પણ બચવા માટે ધમપછાડા શરૂ કરી દીધા છે. લાકડા ચોર વિરપ્પન પોલીસ કર્મચારી અને અધિકારીઑ બચવા માટે ધમપછાડા શરૂ કરી દીધા છે.વનવિભાગ પણ દબાણ હેઠળ કામ કરી રહી હોવાનું ચર્ચાય રહ્યું છે,